Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
13 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 5.03 จุด (0.32%) ปิดภาคเช้าที่ 1,585.66 จุด ด้วยมูลค่าการซื้อขาย 34,477.66 ล้านบาท
Most Positive Impact: GULF (+2.72 จุด), AOT (+1.35 จุด), BGRIM (+0.68 จุด)
Most Negative Impact: CPALL(-1.69 จุด), ADVANC(-1.12 จุด), PTTGC(-0.74 จุด)
ตลาดหุ้นไทยภาคเช้าแกว่งตัวในกรอบ 1,581-1,589 จุด ปัจจัยหลักในการขับเคลื่อนตลาดยังอยู่ที่ข้อตกลงการค้าสหรัฐฯ-จีน ซึ่งต้องรอวันที่ 15 ม.ค.นี้ ขณะที่กลุ่มรับเหมาก่อสร้างปรับตัวเพิ่มขึ้นโดดเด่น นำโดย CK(+11.11%) STEC(+7.48%) SEAFCO(+5.69%) หลัง พ.ร.บ. งบประมาณปี 63 ผ่านชั้น ส.ส. แล้ว
แนวโน้มตลาดบ่าย
คาดกรอบ SET Index บ่ายนี้ที่ 1,555-1,575 จุด ประเมินว่าตลาดให้น้ำหนักกับการลงนามข้อตกลงการค้าเฟสแรก นวมถึงรายละเอียดเพิ่มเติมในเฟสที่ 2 ซึ่งคณะผู้แทนของจีนจะเดินทางไปยังสหรัฐ และจะลงนามกันในวันที่ 15 ม.ค.
เบื้องต้นเราประเมินเหตุการณ์ออกเป็น 3 กรณี ได้แก่
1) มีการลงนาม Phase1 และเผยรายละเอียด Phase2 เช่น กำหนดการยกเลิกภาษีก้อนที่เหลือวงเงิน 1.1แสนล้านเหรียญสหรัฐ ซึ่งจะเปิด Upside risk ให้กับ SET Index ยืนเหนือ 1,600 จุด และหนุนกลุ่ม Global play ที่แม้ผลประกอบการ Q4 จะอ่อนตัว (TOP, IRPC, IVL) แต่เชื่อว่าตลาดจะมองข้าม
2) ลงนาม Phase1 แต่ไม่เผยรายละเอียด Phase2 กรณีนี้ตลาดรับรู้ไปแล้ว คาด SET Index แกว่งตัวในกรอบ 1,570-1,590 จุด แนะนำ PTTEP, PTTGC , AP, STEC
3) ยกเลิกการลงนาม Phase1 คาด SET Index เผชิญกับแรงกดดัน คาด SET เทรดกรอบ 1,540 +/-
Timeline การเมืองไทยในเดือนมกราคม วันที่ 20 ม.ค.จะเป็นการการโหวต พรบ. งบประมาณปี 2563 วงเงิน 3.2 ล้านล้านบาท ในชั้น ส.ว., กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
รายงานตัวเลขเศรษฐกิจสำคัญ วันอังคารติดตาม ตัวเลขส่งออกของจีนเดือน ธ.ค. คาด +2.1% YoY ปรับตัวดีขึ้นจากเดือน พ.ย. ที่ -1.3% YoY ตัวเลขนำเข้าจีนเดือน ธ.ค. คาดเร่งตัวขึ้นเป็น 9.5% YoY เทียบเดือนก่อนที่ +0.3% YoY ตัวเลขดุลการค้าจีน คาดเกินดุล 4.5 หมื่นล้านเหรียญ และดัชนีราคาผู้บริโภคสหรัฐ (CPI) เดือน ธ.ค. คาด +2.3% YoY วันพุธติดตามดัชนีราคาผู้ผลิตสหรัฐฯ(PPI) เดือน ธ.ค. คาด +0.2% MoM และสต็อคน้ำมันดิบสหรัฐฯประจำสัปดาห์ วันพฤหัสติดตามรายงานการประชุม ECB และตัวเลขยอดค้าปลีกสหรัฐฯ เดือน ธ.ค. คาด +0.3% MoM วันศุกร์ ติดตาม GDP ไตรมาส 4/62 ของจีน คาด +6.0% YoY และดัชนีผลผลิตภาคอุตสาหกรรมของจีน เดือน ธ.ค. คาด +5.9% YoY ลดลงเล็กน้อยจากเดือนก่อนที่ +6.2% YoY รวมถึงรายงานจำนวนใบอนุญาตก่อสร้างของสหรัฐฯ เดือน ธ.ค. คาด +10% YoY เป็น 1.46 ล้านใบอนุญาต
หุ้นแนะนำ SEAFCO